L'alcalde de Sagunt reclama el Centre Integral de Formació Professional en la clausura del curs acadèmic de l’FP
09 de març 2020

![](/media/ewvdidfh/76_cuerpo_img_0211.jpg)  

Divendres passat va tindre lloc l'acte de clausura del curs acadèmic 2019/2020 de l’FP al qual van assistir l'alcalde de Sagunt, Darío Moreno i el regidor delegat d'Educació, José Manuel Tarazona. Durant l'acte se'ls va fer lliurament dels diplomes als  i les alumnes del cicle bàsic, mitjà i superior. ​

En este sentit, l'alcalde de Sagunt es va dirigir a l'alumnat assenyalant que la Formació Professional **«té molt futur i ha guanyat molta rellevància en els últims anys. Estem en una situació en la qual cada vegada l'FP està millor perquè hi ha hagut un canvi per part de l'administració que a poc a poc es va creient més la Formació Professional i va guanyant pes, la qual cosa és important».** 

Per a Moreno, que es continuen celebrant actes de clausura dels cursos es deu a tres agents. **«El primer és possible gràcies a les generacions anteriors de persones que han estudiat FP i que no s'han acovardit i han demostrat que amb els coneixements d'FP es pot arribar molt molt lluny i s'han guanyat el seu espai en el món i el respecte que els devem tots i totes».** El segon dels factors que va destacar l'alcalde van ser els centres on s'imparteix FP **«que no sols es creuen la Formació Professional sinó que troben noves maneres de continuar innovant i de continuar anant una mica més enllà»**. Finalment, el tercer dels elements descrits per Darío Moreno van ser les empreses ja que **«sense les empreses, la Formació Professional no seria res, ací tenim dos grans exemples amb Lafarge que porta moltíssims anys apostant per la Formació Professional i amb Thyssen que, com tots sabeu, té un programa de formació dual que és un referent en tota Espanya».​**

![](/media/m53nper5/76_cuerpo_img_0212.jpg)  

Més tard, l'alcalde va reclamar el Centre Integral de Formació Professional en el seu discurs, **«a la nostra ciutat i la nostra comarca possiblement tot passa una mica pel Centre Integral de Formació Professional que ha de ser la nostra prioritat, continuar reclamant-lo dia a dia, mes a mes, i any a any fins que per fi siga una realitat»**. Segons Moreno, el Centre Integral de Formació no és un capritx ja que el considera necessari **«en primer lloc com un fòrum per a assegurar-nos que realment l'FP respon a les necessitats de la nostra societat, les necessitats de l'economia de les nostres empreses perquè puguem realitzar l'oferta acadèmica realment al que es necessita però també perquè quan parlem del Centre Integral de Formació Professional no sols parlem d'ensenyament reglat com és l'FP sinó que volem que vaja més enllà, com per exemple, que també col·labore en el reciclatge de persones que es troben en desocupació o en la pròpia formació de treballadors que ja tenen una ocupació però que han de continuar adaptant-se a, cada vegada, un entorn més canviant».** 

Finalment l'alcalde va agrair a les famílies dels i les estudiants **«perquè sense vosaltres, sense els pares, mares, amics, amigues, etc. possiblement no estaríem ací i, per descomptat, gràcies als i les estudiants que vau decidir apostar per la FP com la vostra opció de futur».**

**![](/media/ow3fjxgw/76_cuerpo_img_0237.jpg)  
  
  
**

  

  
​

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-reclama-el-centre-integral-de-formacio-professional-en-la-clausura-del-curs-academic-de-l-fp/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-reclama-el-centre-integral-de-formacio-professional-en-la-clausura-del-curs-academic-de-l-fp/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-reclama-el-centre-integral-de-formacio-professional-en-la-clausura-del-curs-academic-de-l-fp/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-reclama-el-centre-integral-de-formacio-professional-en-la-clausura-del-curs-academic-de-l-fp/)